S-598/2012

Mál þetta, sem dómtekið var 10. september 2012, er höfðað með ákæru útgefinni af lögreglustjóranum á höfuðborgarsvæðinu 17. júlí 2012 á hendur A-kk-þgf Ó-kk-þgf B-kk-þgf, kennitala […], […], og S-kk-þgf H-kk-þgf R-kk-þgf, kennitala […], […], „á hendur ákærðu báðum:

I. (007-2011-73002)

Fyrir umboðssvik, með því að hafa, þann 4. desember 2011 og 9. desember 2011, í félagi misnotað aðstöðu sína og í heimildarleysi millifært fé í þrjú skipti, samtals að fjárhæð kr. 151.000, af bankareikningi D-kk-ef B-kk-ef nr. […], inn á bankareikning ákærða A-kk-ef Ó-kk-ef nr. […], í gegnum heimabanka D-kk-ef en ákærðu höfðu áður fengið aðgangsupplýsingar að heimabankanum frá D-kk-þgf til þess að sjá um aðra millifærslu fyrir hann inn á bankareikning A-kk-ef Ó-kk-ef.

Dags. Reikningsnr. greiðanda Reikningsnr. viðtakanda Fjárhæð

4.12.11. 1101-05-482373 0140-26-005557 115.000

4.12.11. 1101-05-482373 0140-26-005557 5000

9.12.11 1101-05-482373 0140-26-005557 31.000

Samtals 151.000

Þetta telst varða við 249. gr. almennra hegningarlaga nr. 19/1940.

Á hendur ákærða A-kk-þgf Ó-kk-þgf B-kk-þgf:

II. (007-2011-35890)

Fyrir þjófnað, með því að hafa, sunnudaginn 12. júní 2011, farið inn í bifreiðina FN-Z18, sem stóð ólæst á bifreiðastæði við Hraunbæ 144 í Reykjavík, og stolið þaðan eigendahandbók, kápu og ipod tónlistarspilara en til vara fyrir hylmingu með því að hafa haft framangreinda muni í vörslum sínum vitandi að um þýfi væri að ræða og þannig haldið mununum ólöglega fyrir eiganda þeirra.

Þetta telst varða við 244. gr. almennra hegningarlaga nr. 19/1940 en til vara við 254. gr. sömu laga.

III. (007-2011-38299)

Fyrir þjófnað, með því að hafa, á tímabilinu 19. júní 2011 til 21. júní 2011, brotist inn í íbúðarhúsnæðið að Jófríðarstaðarvegi 14 í Hafnarfirði, með því að rífa upp glugga, og stolið þaðan fartölvu, gylltu skríni, íkonum, talnaböndum, minnispeningum, silfurkrossi, helgimynd, boxi, bakpoka, Biblíu, ipod tónlistarspilara, hleðslutæki fyrir farsíma, blóðþrýstingsmæli, osti, súkkulaði, lyfjum og áfengi.

Þetta telst varða við 244. gr. almennra hegningarlaga nr. 19/1940.

IV. (007-2012-19407)

Fyrir þjófnað, með því að hafa, mánudaginn 9. apríl 2012, í félagi við annan aðila, farið inn í íbúð í fjölbýlishúsinu að Norðurbakka 5a í Hafnarfirði, og stolið þaðan tveimur fartölvum, myndavél, sjónvarpsflakkara og skartgripum.

Þetta telst varða við 244. gr. almennra hegningarlaga nr. 19/1940.

V. (007-2012-18934)

Fyrir þjófnað, með því að hafa, fimmtudaginn 5. apríl 2012, brotist inn í íbúðarhúsnæðið að Haukanesi 14 í Garðabæ, með því að spenna upp glugga, og stolið þaðan nokkrum tölvum og tölvubúnaði, tveimur flökkurum, hljómflutningstækjum, tveimur myndavélum, bíllyklum, húslykli, gaskút, vegabréfum, skartgripum og armbandsúri af gerðinni Rolex.

Þetta telst varða við 244. gr. almennra hegningarlaga nr. 19/1940

VI. (007-2011-35877)

Fyrir vopnalagabrot, með því að hafa, sunnudaginn 12. júní 2011 utandyra að Flatahrauni í Hafnarfirði, haft í vörslum sínum útdraganlega málmkylfu, sem lögreglan fann við leit.

Telst þetta varða við c-lið 2. mgr. 30. gr., sbr. 1. mgr. 36. gr. vopnlaga nr. 16/1998.

VII. (007-2011-35877)

Fyrir fíkniefnalagabrot, með því að hafa, á sama stað og tíma og greinir í ákærulið VI, haft í vörslum sínum 5,42 g af amfetamíni, sem lögregla fann við leit.

Telst brot þetta varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

VIII. (007-2011-65991)

Fyrir fíkniefnalagabrot, með því að hafa, sunnudaginn 6. nóvember 2011 að Hlíðarási 21 í Hafnarfirði, haft í vörslum sínum 0,81 g af amfetamíni, sem lögregla fann við leit.

Telst brot þetta varða við 2. gr., sbr. 5. gr. , laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á framangreindum fíkniefnum, samtals 6,23 g af amfetamíni, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, og á framangreindri málmkylfu samkvæmt 1. mgr. 37. gr. vopnalaga nr. 16/1998.“

Við þingfestingu málsins 10. september 2012 var því lýst yfir af hálfu ákæruvaldsins að fallið væri frá ákæru á Rolex-úri í V. kafla ákæru. Jafnframt var II. kafla ákæru breytt þannig að aðeins er ákært fyrir hylmingu en ekki þjófnað.

Ákærðu krefjast vægustu refsingar er lög leyfa. Þá gera verjendur kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að þeir eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði A-kk-nf Ó-kk-nf er fæddur í febrúar 1983. Samkvæmt sakavottorði ákærða hefur hann frá árinu 2003 hlotið átta refsidóma, m.a. fyrir þjófnað. Hann hefur tvisvar með lögreglustjórasátt gengist undir að greiða sekt fyrir fíkniefnalagabrot og einu sinni vegna umferðarlagabrots. Þá var honum með viðurlagaákvörðun 9. desember 2010 gert að greiða 150.000 krónur í sekt fyrir fíkniefnalagabrot. Við ákvörðun refsingar ákærða nú ber að líta til þess að hann er sakfelldur fyrir fimm auðgunarbrot, þar af tvo þjófnaði í íbúðarhús. Auðgunarbrot ákærða í I. kafla ákæru er framið í félagið við annan og er það virt ákærða til refsiþyngingar, sbr. 2. mgr. 70. gr. almennra hegningarlaga nr. 19/1940. Enn fremur ber að líta til þess að fyrri þjófnaðarbrot ákærða hafa ítrekunaráhrif vegna brota hans nú, sbr. 71. gr. og 255. gr. almennra hegningarlaga. Ákærði hefur hins vegar játað brot sín og er það virt honum til málsbóta. Þá ber að líta til þess að flest verðmæti komust til skila og fíkniefnalagabrot ákærða voru smávægileg. Að öllu þessu virtu þykir refsing ákærða hæfilega ákveðin fangelsi í sjö mánuði. Vegna sakaferils ákærða er ekki unnt að skilorðsbinda refsingu hans.

Ákærði S-kk-nf H-kk-nf er fæddur í janúar 1982. Samkvæmt sakavottorði ákærða gekkst hann hinn 17. febrúar 2006 með tveimur lögreglustjórasáttum undir sektargreiðslur fyrir þjófnað. Hinn 31. janúar 2008 var ákærði dæmdur í fangelsi í einn mánuð, skilorðsbundið í tvö ár, og til að greiða 70.000 króna sekt, fyrir þjófnað og umferðarlagabrot. Jafnframt var hann sviptur ökurétti í tvo mánuði frá 3. mars 2008. Hinn 17. ágúst 2011 gekkst hann svo með lögreglustjórasátt undir að greiða 70.000 króna sekt fyrir fíkniefnalagabrot. Þá var ákærði dæmdur 28. nóvember 2011 til að sæta fangelsi í fimm mánuði fyrir þjófnað, fjársvik, skjalafals, fíkniefnalagabrot og umferðarlagabrot. Einnig var hann sviptur ökurétti í eitt ár. Skilorðsdómurinn frá 31. janúar 2008 var dæmdur upp. Ákærði hefur skýlaust játað brot sitt og er það virt honum til málsbóta. Til refsiþyngingar horfir hins vegar að brot ákærða er framið í félagið við annan, sbr. 2. mgr. 70. gr. almennra hegningarlaga nr. 19/1940, og fyrri þjófnaðarbrot ákærða hafa ítrekunaráhrif vegna brots hans nú, sbr. 71. gr. og 255. gr. almennra hegningarlaga. Með vísan til framangreinds þykir refsing ákærða hæfilega ákveðin fangelsi í tvo mánuði. Vegna sakaferils ákærða er ekki unnt að skilorðsbinda refsingu hans.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs samtals 6,23 g af amfetamíni og málmkylfa, sem lögregla lagði hald á.

Með vísan til 219. gr. laga nr. 88/2008 ber ákærðu að greiða sakarkostnað. Þannig ber ákærða A-kk-þgf Ó-kk-þgf að greiða í sakarkostnað þóknun verjanda síns, á rannsóknarstigi og fyrir dómi, 150.600 krónur, en ákærða S-kk-þgf H-kk-þgf ber að greiða þóknun verjanda síns, sem er ákveðin 48.820 krónur. Í báðum tilvikum hefur verið tekið tillit til virðisaukaskatts.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði A-kk-nf Ó-kk-nf B-kk-nf sæti fangelsi í sjö mánuði.

Ákærði S-kk-nf H-kk-nf sæti fangelsi í tvo mánuði.

Þá skal ákærði A-kk-nf Ó-kk-nf sæta upptöku á samtals 6,23 g af amfetamíni og málmkylfu, sem lögregla lagði hald á.

Ákærði A-kk-nf Ó-kk-nf greiði í sakarkostnað 150.600 króna þóknun verjanda síns, B-kk-ef J-kk-ef hæstaréttarlögmanns.

Ákærði S-kk-nf H-kk-nf greiði í sakarkostnað þóknun verjanda síns, S-kk-ef A-kk-ef S-kk-ef hæstaréttarlögmanns, að fjárhæð 48.820 krónur.

S-kvk-nf B-kvk-nf